הווידאו קליפ הנלווה לשיר בוים על ידי איתי כהן ואלון זייפרט והועלה לערוץ היוטיוב של בן ארי ב-17 בפברואר 2019, בסמוך לצאת הסינגל. נראית בו ילדה (קים גיטלמן) המנסה להגשים את חלומה להיות מתאגרפת. בן ארי נראה בקליפ רק לקראת סופו.
נכון ליולי 2022, מונה הצפיות של הקליפ עומד על למעלה מ-31.6 מיליון.
אבא משתדל
אבא משתדל היא סדרת דרמה קומית, אשר עלתה לשידור בסתיו 2019 בכאן 11.
עלילת הסדרה.
התמודדות של משפחה עם גידול ילדה הסובלת ממוגבלות שכלית התפתחותית כאשר במקביל האב מפוטר ממקום עבודתו כמדריך טיולים ואשתו חוזרת להתמחות כרופאה. בנוסף, עוסקת העלילה בחיי המשפחה הרגילים כשגידול הילדה ברקע, יחסים בין יוסי, אבי המשפחה לאחיו אשר נחשב כמוצלח ממנו בשל היותו יזם הייטק, רופא וטייס ובין האם המבוגרת אשר משוחקת על ידי רבקה מיכאלי. יחסים רעועים בין שני בני הזוג, התלבטות הבן לגבי גיוס לקרבי וחששות האם וכו'.
הסדרה מבוססת על חייו של טל פרידמן אשר אימץ ילדה אתיופית הסובלת ממוגבלות שכלית התפתחותית.
הדמויות.
תפקידים אורחים: אריה צ'רנר כמנהל בית החולים, ירון ברלד, קובי פרג', וירון ברובינסקי.
ביקורת.
הסדרה מעוררת מחלוקת בקרב מבקרי טלוויזיה. בשעה שמבקר הטלוויזיה של וואלה תרבות הגדיר את הסדרה "היא ממש לא צפיית חובה ולא תשנה את חייכם, אבל מהנה מספיק כדי שיהיה נחמד להיתקל בה בין הזפזופים", הגדירה אותה סמדר שילוני מ-ynet כסדרה שמשתדלת אבל לא מצליחה להתרומם.
בקרב מבקרי טלוויזיה נוספים, נאמר על הסדרה שהיא קלילה ומבדרת, לצד המשמעות והעיקר בסדרה, הנוגע במצבה של משפחה המתמודדת עם ילדה בעלת מגבלה שכלית.
עור מלאכותי
עור מלאכותי, המכונה גם עור סינתטי, הוא חומר המיועד להחליף עור בריפודים, ביגוד, הנעלה, ושימושים אחרים בהם רצוי גימור דמוי עור, אך החומר בפועל הוא יקר מדי או לא מתאים. עור מלאכותי משווק תחת שמות רבים, ביניהם "דמוי עור", "עור טבעוני", "עור PU".
ייצור.
שיטות רבות ושונות לייצור חיקוי עור פותחו.
אחת המוקדמות שבהן הייתה פרסשטוף (Presstoff")". הוא הומצא בגרמניה של המאה ה־19, ועשוי מעיסת נייר מרובדת ומטופחת במיוחד. הוא השיג את השימוש הרחב ביותר בגרמניה במהלך מלחמת העולם השנייה במקום עור, שבתנאי מלחמה נקצב. ניתן היה להשתמש בפרסטוף כמעט בכל דבר שממולא בדרך כלל על ידי עור, למעט פריטים כמו הנעלה שנחשפו שוב ושוב ללבוש גמיש או לחות. בתנאים אלה פרסטוף נוטה לאבד את ההתלכדות.
פורומריקה (Poromerics) מיוצרת מציפוי פלסטי (בדרך כלל פוליאוריתן) בשכבת בסיס סיבית (בדרך כלל פוליאסטר). המונח פורומריק נטבע על ידי חברת דופונט כנגזרת של המונחים נקבובי ופולימרי. החומר הפורמרי הראשון היה קורפאם של דופונט (DuPont's Corfam) שהוצג בשנת 1963 בתערוכת הנעליים של שיקגו. קורפאם היה מרכז הידיעה של ביתן דופונט ביריד העולם של ניו יורק ב־1964. לאחר שהוצאו מיליוני דולרים בשיווק המוצר ליצרני נעליים, דופונט משך את קורפאם מהשוק בשנת 1971 ומכר את הזכויות לחברה בפולין.
Leatherette (חיקוי עור – imitation leather) מיוצר גם על ידי כיסוי בסיס בד בפלסטיק. הבד יכול להיות עשוי מסיבים טבעיים או סינתטיים אשר מכוסה בשכבת פוליוויניל כלוריד רכה (PVC). העור Leatherette משמש בכריכת ספרים והיה נפוץ על כיסויי המצלמות של המאה העשרים.
עור השעם (Cork leather) הוא חלופה מסיבים טבעיים העשויה מקליפת עצי אלון השעם שנדחסו, בדומה לפרסטוף.
שיטת תסיסה לייצור קולגן, הכימיקל העיקרי בעור אמיתי, נמצאת בפיתוח.
בנוסף, מפתחים גם עור מתרביות רקמה.
השפעה על הסביבה.
ייצור ה־PVC המשמש לייצור עורות מלאכותיים רבים דורש חומר המכונה פתלט כדי להפוך אותו לגמיש ורך. PVC דורש נפט וכמויות אנרגיה גדולות ובכך הופך אותו לסמוך על דלקים מאובנים. בתהליך הייצור מיוצרים תוצרי לוואי מסרטנים, דיוקסינים, הרעילים לבני אדם ובעלי חיים. דיוקסינים נשארים בסביבה זמן רב לאחר ייצור ה־PVC. כאשר PVC מגיע למזבלה הוא לא מתפרק כמו עור אמיתי ויכול לשחרר כימיקלים מסוכנים למים ואדמה.
פוליאוריתן פופולרי כיום לשימוש מאשר PVC.
פותחו גם תחליפי עור מפטריות, מקקטוסים, מבננות ומאננס. חלק מהחומרים המוצהרים כצמחיים משלבים בתוכם פלסטיק.
שימוש בבגדים ובדים.
עור מלאכותי משמש לרוב בבדי בגדים, ריפוד רהיטים ושימושים לרכב. חיסרון אחד של עור מלאכותי מצופה פלסטיק הוא שהוא אינו נקבובי ואינו מאפשר אוויר לעבור דרכו; לפיכך, זיעה יכולה להצטבר אם היא משמשת לבגדים, כיסויי מושב מכונית וכו'. אחד היתרונות העיקריים שלו, בעיקר במכוניות, הוא שהוא דורש תחזוקה מועטה בהשוואה לעור, ואינו נסדק או דוהה בקלות.
צריך עיון
צריך עיון הוא כתב עת חרדי העוסק בחלק מסוגיות הרלוונטיות לציבור החרדי, מהיבט תאולוגי-פילוסופי, בהוצאת קרן תקווה. עורך כתב העת הוא הרב יהושע פפר ועורך המשנה הוא אליהו לוי.
מאפיינים.
כתב העת יצא לאור לראשונה באפריל 2017, ויוצא לאור מדי חודש במהדורה אינטרנטית ומדי חודשיים במהדורה מודפסת. כל גיליון מכיל כ-50 עמודים ועוסק בסוגיות אקטואליות שרלוונטיות בעיקר לציבור החרדי. רוב הכותבים הם חרדים, חלקם אקדמאים ובעלי מקצועות חופשיים. כתב העת יוצא לאור בדומה ל"השילוח", כתב עת נוסף שיוצא על ידי קרן תקווה מתוך שאיפה לקדם הגות שמרנית, והוא כולל מאמרים העוסקים בסוגיות של הגות ומדיניות, לצד מאמרי ביקורת ורשימות אקטואליות קצרות. כתב העת מנתח סוגיות אקטואליות כמו מעמדן של נשים בחברה החרדית, שילוב חרדים באקדמיה, תופעת הרווקות במגזר החרדי, הכוללים והאברכים החרדיים, ונושאים נוספים המנותחים בכלים אקדמיים ותורניים.
השם "צריך עיון" לקוח מספרות האחרונים של קושיות שאין עליהן תשובה כך שהנושא עוד אינו הובהר עד תום ו"צריך עיון" נוסף בדבר.
שמות המדורים בכתב העת לקוחים מעולם הישיבה, ובהם למשל "סדר עיון" שמציג מאמר מרכזי בסוגיה ציבורית אקטואלית, ומספר תגובות הנלוות לאחריו. מדור "בין הסדרים" המכיל מאמרים קצרים והפניות למאמרים בנושאים שונים, ו"חברותא" – וידאו פודקאסט הכולל שיחות במגוון נושאים אקטואליים בציבור החרדי.
מדור ספרות.
בחודש כסלו תש"ף (דצמבר 2019) החל להתפרסם מדור הספרות "בין הזמנים". במדור מפורסמים סיפורים קצרים, המשקפים את המציאות החברתית החרדית והדינמיקה המאפיינת אותה.
כנסים ואירועים.
כתב העת מקיים גם כנסים ואירועים מטעמו, ומשתתף באירועים וכנסים המתקיימים לפרקים בציבור החרדי, בהם סדרת מפגשים המעניקה כלים לעריכה תורנית, כנס "נוער בסיכוי", כנס "סמים לב למתבגרים" וכנס תנועת התשובה.
בנוסף, כתב העת מקיים תחרות כתיבה שנתית שמטרתה לעודד כתיבה אקדמית תורנית חרדית.
כתב העת אינו מסנן את החומר המתפרסם על ידי ועדת רבנים מפקחת, אלא על ידי ועדת עורכים מבקרת פנימית. כך למשל, בתחילה לא פורסמו בו תמונות הכותבות, אך בעקבות ביקורות הקוראים בוטל נוהג זה.
פורמולה
פרשת הדקבריסטים (סרט)
חאודה
נורית ארסית
נוּרִית אַרְסִית (שם מדעי: Ranunculus sceleratus) היא מין של צמח בעל פרחים ירוק-עד השייך לסוג נורית במשפחת הנוריתיים. תחום תפוצת הצמח היא ברחבי חצי הכדור הצפוני באזורים של אקלים ממוזג ובטאיגה של אמריקה הצפונית ואירואסיה (כולל בישראל). מקור שמו בעברית (וגם בשפות אחרות, דוגמת הגרמנית והצרפתית) הוא ברעילות שלו, שמקורה בריכוז הגבוה של בערך 2.5% של פרוטואנמונין. רמה גבוה כזו מצויה גם במינים אחרים של נוריות, אבל ברוב המינים היא נמוכה יותר.
תיאור.
נורית ארסית היא צמח עשבוני שנתי עד רב-שנתי המגיע לגובה שבין 10 ל-80 סנטימטרים. השורשים הסיביים הם כמעט באותו עובי. הגבעולים חלולים, זקופים ומתפצלים בחלק העליון, הם חשופים למעט פלומה שעירה דלילה.
עלים.
העלים מסודרים בדור בסיסי ושאר העלים מסורגים על הגבעול. הן הדור הבסיסי המכיל בין 3 ל-13 עלים והן העלים בחלק התחתון של הגבעול בנויים מפטוטרת וטרף. הפטוטרת חשופה או מכוסה בדלילות בפלומה ואורכה בין 1.2 ל-15 סנטימטרים. הטרף הוא באורך בין סנטימטר ל-5 סנטימטרים, וברוחב בין 1.5 ל-6.8 סנטימטרים וצורתו מחומשת, צורת כליה, סגלגל עד עגול כשהבסיס בצורת לב והעלה מפורץ ונחלק לשלושה חלקים. החלק המרכזי בצורת טריז עד מעוין והאונות הצדדיות הן אלכסוניות סגלגלות עד טריז. הצד העליון חשוף והתחתון מכוסה פלומה.
פרחים.
נורית ארסית פורחת, כתלות במיקום, בין ינואר לנובמבר בתפרחת שיש בה פרחים רבים. העוקץ של הפרחים מחורץ ואורכו בין 0.5 ל-1.5 סנטימטרים וחשוף. הפרחים הם הרמאפרודיטים בקוטר 0.4 ל-0.8 סנטימטרים. עלי הגביע הם ביצתיים-סגלגלים באורך 2 עד 5 מילימטרים, ורוחב בין 1 ל-3 מילימטרים. עלי הכותרת הצהובים ביצתיים באורך בין 2.2 ל-4.5 מילימטרים ורוחב בין 1.4 ל-2.4 מילימטרים. על עלי הכותרת יש את הצוּפנים, שסביבם, אבל לא עליהם, יש קשקשים. יש בין 10 ל-19 אבקנים ועליהם מאביקים סגלגלים. יש כמה עלי שחלה, שעליהם אין עמוד עלי, אבל יש צלקת באורך 0.1 מילימטרים.
פירות.
הפרי הוא באורך 3 עד 13 מילימטרים, ובאורך בין 1.5 ל-7 מילימטרים ביצתי עד גלילי והוא מקבץ של פירות רבים המכונים אגוזיות, זרעונים או פרודות. אורכן בין 1 ל-1.2 מילימטרים וקוטרן 0.8 עד 1 מילימטרים.
אקולוגיה.
נורית ארסית היא צמח ביצה שנתי המתיישב על קרקעות בוציות כצמח חלוץ. הצמח גדל במים עם עלים צפים טיפוסיים. הפרחים מסודרים על ציר פרחים גלילי, בתפרחת צופנים חשופים ועד 100 שחלות.